ইরানের প্রদেশসমূহ
ইরান ৩০টি প্রদেশে বিভক্ত। ফার্সি ভাষায় এগুলির নাম ওস্তান (استان ostān "ওস্তান", বহুবচনে استان‌ها "ওস্তান্‌হা")। প্রতিটি প্রদেশ একটি স্থানীয় (সাধারণত বৃহত্তম) শহর থেকে শাসিত হয়, যাকে প্রদেশটির রাজধানী (ফার্সি ভাষায়: مرکز "মার্কাজ") বলা হয়। প্রদেশের প্রশাসক হিসেবে থাকেন একজন গভর্নর (ফার্সি ভাষায়: استاندار ওস্তানদার), এবং তাঁকে অভ্যন্তরীণ মন্ত্রণালয় নিয়োগদান করে।
ইরানে ধর্মনিরপেক্ষতা
ইরানের ইসলামিক প্রজাতন্ত্রের ইসলামপন্থি সরকারবিরোধী ধর্মনিরপেক্ষরা দেশটিতে ১৯৮৪ সাল পর্যন্ত সক্রিয় ছিল। পরে তাদেরকে ধর্মগুরুদের দ্বারা ধর্মদ্রোহী ও মুরতাদ হিসেবে চিহ্নিত করা হয় এবং অনেককেই কারাদণ্ড, মৃত্যুদণ্ডাদেশ ও নির্বাসন দেয়া হয়।